Elevene ved 10. klasse på Moelv ungdomsskole har hatt en litt annerledes oppgave i faget KRLE (kristendom, religion, livssyn og etikk) før jul. Oppgaven gikk ut på å glede noen og for å se nærmere på veldedighetsarbeid.

Elevene kunne velge mellom to oppgaver: Å holde en juleforestilling med tittelen ”En barndoms jul”, eller å samle inn penger eller gaver til et veldedig formål.

Klasse 10b delte seg i to, hvor en gruppe samlet inn penger/gaver og de andre holdt en forestilling. Klassen fikk samlet inn 2205 kr som skal gå til innkjøp av leker til Bjønnhaug avlastningssenter i Brumunddal. Den andre gruppen holdt en juleforestilling ved Tømmerli Bo- og aktivitetssenter torsdag ettermiddag. De sang kjente julesanger som beboerne kunne kjenne igjen og leste en fortelling. I tillegg ble det servert julekaker.